b'\n_START_ARTICLE_\nNorden asociacij\xc5\xb3 s\xc4\x85junga\n_START_PARAGRAPH_\nNorden asociacij\xc5\xb3 s\xc4\x85junga (NAS) (\xc5\xa1ved. F\xc3\xb6reningarna Nordens F\xc3\xb6rbund (FNF)) \xe2\x80\x93 sk\xc4\x97tin\xc4\x97 visuomenin\xc4\x97 organizacija, konfederacijos principu koordinuojanti Norden asociacij\xc5\xb3 veikl\xc4\x85 kult\xc5\xabrinio ir politinio bendradarbiavimo srityse \xc5\xa0vedijoje, Suomijoje, Norvegijoje, Danijoje (\xc4\xafskaitant Piet\xc5\xb3 \xc5\xa0l\xc4\x97zvig\xc4\x85, dabar esant\xc4\xaf Vokietijos sud\xc4\x97tyje) ir Islandijoje, o taip pat Farer\xc5\xb3 ir Aland\xc5\xb3 salose bei Grenlandijoje._NEWLINE_\xc5\xa0iai Konfederacijai vadovauja Iniciatyvinis komitetas, sudarytas i\xc5\xa1  nacionalini\xc5\xb3 Norden asociacij\xc5\xb3 vadov\xc5\xb3 ir \xc5\xa0iaur\xc4\x97s jaunimo asociacijos atstovo. Prezidento postas rotacijos pricipu kasmet atitenka vis kitai NAS narei\xe2\x80\x93valstybei. Nuo 2003 m. organizacija turi savo sekretoriat\xc4\x85 Malm\xc4\x97je (\xc5\xa0vedija). NAS jungia ma\xc5\xbedaug 40 000 juridini\xc5\xb3 asmen\xc5\xb3 teis\xc4\x99 turin\xc4\x8di\xc5\xb3 organizacij\xc5\xb3 i\xc5\xa1vardintose penkiose \xc5\xa1alyse (2014 m. duomenys).\n_START_SECTION_\nIstorija\n_START_PARAGRAPH_\nNAS i\xc5\xa1takos siekia XX a. prad\xc5\xbei\xc4\x85, kai \xc5\xa0iaur\xc4\x97s valstyb\xc4\x97se \xc4\xafsib\xc4\x97g\xc4\x97jo kult\xc5\xabrinio suart\xc4\x97jimo procesas ir \xc4\x97m\xc4\x97 masi\xc5\xa1kai kurtis b\xc5\xabreliai, draugijos bei kt. organizacijos, siekian\xc4\x8dios bendradarbiavimo su kaimynais, gyvenan\xc4\x8diais u\xc5\xbe valstybin\xc4\x97s sienos. J\xc5\xb3 veikl\xc4\x85 koordinavo nacionalin\xc4\x97s Norden asociacijos, kiekvienoje \xc5\xa1alyje veikusios savaranki\xc5\xa1kai. 1965 m. \xc4\xafsik\xc5\xabr\xc4\x97 dabarin\xc4\x97 NAS. Naryst\xc4\x97 joje yra laisvanori\xc5\xa1ka, pvz.: Grenlandija buvo nusprendusi suspenduoti savo veikl\xc4\x85 Konfederacijoje visiems 1995 metams. Kasmetiniuose Iniciatyvinio komiteto susirinkimuose nusprend\xc5\xbeiama kokioms veiklos sritims bus teikiami metiniai prioritetai. Baltijos valstyb\xc4\x97ms atgavus Nepriklausomyb\xc4\x99, NAS projektuose taip pat dalyvauja Estija, Latvija ir Lietuva. Konfederacijos organizuojami renginiai vyksta ir Rusijos Federacijos sud\xc4\x97tyje easan\xc4\x8dioje Karelijoje.'